ΓΡΑΠΤΗ ΕΡΩΤΗΣΗ E-2770/00

υποβολή: Roberta Angelilli (UEN) προς την Επιτροπή

(1 Σεπτεμβρίου 2000)

Θέμα: Ηλεκτρομαγνητικά κύματα

Πριν ένα περίπου έτος ο Δήμος της Ρώμης ενέκρινε απόφαση, η οποία παρέχει στους ενοίκους μεγάρων που ανήκουν σε εταιρείες, τη δυνατότητα να εναντιώνονται στην εγκατάσταση κεραιών και, επιπλέον, θεσπίζει νέους περιορισμούς στην τοποθέτησή τους, κυρίως κοντά σε σχολεία και νοσοκομεία.

Ωστόσο, στη Ρώμη, στην περιοχή του Torrino, οι κάτοικοι μεγάρων που ανήκουν σε διάφορες εταιρείες (Inpdai, Enasarco, Inpdap και άλλες) αδυνατούν, επί του παρόντος, να εναντιωθούν στην εγκατάσταση των κεραιών, δεδομένου ότι οι ίδιες αυτές εταιρείες έχουν συνάψει συμβάσεις με τις διάφορες τηλεφωνικές εταιρείες.

Από το 1997 μέχρι σήμερα, μόνο στην πρωτεύουσα έχουν εγκατασταθεί 460 κεραίες επιπροσθέτως προς τις 150 που είχαν εγκατασταθεί πριν από τη χρονιά αυτή. Η Ένωση Καταναλωτών Codacons πραγματοποίησε σειρά μελετών σχετικά με τους κινδύνους που εγκυμονούν τα ηλεκτρομαγνητικά πεδία τα οποία δημιουργούν οι κεραίες αυτού του είδους και κατέληξε στο συμπέρασμα ότι η μακροχρόνια έκθεση στα κύματα αυτά προκαλεί ελάττωση της μελατονίνης, επιφέροντας, έτσι, εξασθένηση του ανοσοποιητικού συστήματος.

Με βάση τα ανωτέρω, μπορεί η Επιτροπή να απαντήσει στις ακόλουθες ερωτήσεις;

1. υπάρχουν οδηγίες που να ρυθμίζουν την αυθαίρετη εγκατάσταση κεραιών που προκαλούν τη δημιουργία ηλεκτρομαγνητικών πεδίων;

2. δε θεωρεί άραγε η Επιτροπή ότι για την εγκατάσταση είναι αναγκαίο να ζητείται η γνώμη των κατοίκων;

3. ποιες είναι εν γένει οι απόψεις της Επιτροπής σχετικά με το ζήτημα αυτό;

Απάντηση του κ. Byrne Εξ ονόματος της Επιτροπής

(17 Οκτωβρίου 2000)

Το κοινοτικό ρυθμιστικό πλαίσιο για τις τηλεπικοινωνίες σε ένα ανταγωνιστικό περιβάλλον καθιερώνει την αρχή των εθνικών ρυθμιστικών αρχών κάθε κράτους μέλους που είναιπεύθυνες να επιτηρούν και να παρεμβαίνουν όπου χρειάζεται σε θέματα που συνδέονται με την εγκατάσταση κεραιών και με άλλες ρυθμίσεις για την από κοινού χρήση διευκολύνσεων οι οποίες απαιτούνται από τις εταιρίες κινητής τηλεφωνίας για την ανάπτυξη τηςποδομής του δικτύου. Συγκεκριμένα σύμφωνα με το άρθρο 9(2) της οδηγίας 97/33/ΕΚ του Κοινοβουλίου και του Συμβουλίου της 30ης Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλισθεί καθολικήπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ)(1) οι εθνικές ρυθμιστικές αρχές δύνανται να προκαθορίσουν τους όρους για να εξασφαλιστεί η διατήρηση ουσιαστικών απαιτήσεων που περιλαμβάνουν ανώτατα επίπεδα ηλεκτρομαγνητικής ακτινοβολίας των κεραιών για την προστασία της δημόσιαςγείας. Επιπλέον η Κοινότητα έχει προσφέρει περαιτέρω καθοδήγηση στα κράτη μέλη εκπληρώνοντας με αυτόν τον τρόπο το καθήκον της, με τη δημοσίευση της σύστασης 1999/519/ΕΚ του Συμβουλίου της 12ης Ιουλίου 1999 περί του περιορισμού της έκθεσης του κοινού σε ηλεκτρομαγνητικά πεδία (0 Hz 300 GHz)(2).

Η ιταλική νομοθεσία και οι κανόνες για τα όρια της έκθεσης των πολιτών στα ηλεκτρομαγνητικά πεδία, συμπεριλαμβάνοντας τεχνικές προϋποθέσεις για την ασφάλεια της εγκατάστασης των κεραιών και τις ανώτατες εκπομπές ηλεκτρονικών πεδίων(υπουργικό διάταγμα 381 της Ιταλίας της 10 Σεπτεμβρίου 1998) θεωρείται ότι είναι γενικά σύμφωνα με τα διεθνή πρότυπα και συστάσεις όπως για παράδειγμα αυτές που περιλαμβάνονται στη σύσταση 1999/519/ΕΕ του Συμβουλίου ακόμα και αν δεν είναι νομικά δεσμευτικές. Η πλήρης τήρηση των βασικών περιορισμών και των επιπέδων αναφοράς που περιλαμβάνονται στη σύσταση θα εξασφαλίσουν έναψηλό επίπεδο προστασίας στους χρήστες από τις οξείες και μακροχρόνιες επιπτώσεις της μη ιονίζουσας ακτινοβολίας που εκπέμπουν τέτοιες συσκευές. Προφανώς αυτοί οι κανόνες πρέπει να τεθούν σε ισχύ μέσω της τοπικής εφαρμογής και ένας αρμόδιος φορέας ελέγχου πρέπει να εξασφαλίζει ότι οι στόχοι για προστασία και ποιότητα που έχει θέσει ο νομοθέτης τηρούνται σε κάθε περίπτωση και αυτή η ευθύνη ανήκει στις ιταλικές αρχές.

(1) ΕΕ L 199 της 26.7.1997.

(2) ΕΕ L 199 της 30.7.1999.